ddrg/super_eurlex huggingface dataset:
Keskittymiä käsittelevän neuvoa-antavan komitean 83. kokouksessaan 31. elokuuta 2000 antama lausunto asiaan COMP/M.1879 - Boeing/Hughes - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 053 , 28/02/2004 s. 0002 - 0002



Keskittymiä käsittelevän neuvoa-antavan komitean 83. kokouksessaan 31. elokuuta 2000 antama lausunto asiaan COMP/M.1879 - Boeing/Hughes - liittyvästä alustavasta päätösluonnoksesta (2004/C 53/02) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa sulautuma-asetuksen 3 artiklan 1 kohdan b) alakohdassa tarkoitetun keskittymän. 2. Neuvoa-antava komitea on komission kanssa samaa mieltä siitä, että ilmoitetulla toimenpiteellä on yhteisönlaajuista ulottuvuutta. 3. Neuvoa-antava komitea on komission kanssa samaa mieltä siitä, että tässä tapauksessa ei ole tarpeen määritellä tarkemmin satelliittien merkityksellisiä tuotemarkkinoita. 4. Neuvoa-antava komitea on komission kanssa samaa mieltä siitä, että merkitykselliset maantieteelliset markkinat a) ovat kaupallisten satelliittien osalta maailmanlaajuiset b) eivät valtioille myytävien (siviili- ja sotilaallisten) satelliittien osalta edellytä tässä tapauksessa tarkempaa määrittelyä. 5. Neuvoa-antava komitea on komission kanssa samaa mieltä siitä, että tässä tapauksessa ei ole tarpeen määritellä tarkemmin laukaisupalvelujen merkityksellisiä tuotemarkkinoita. 6. Neuvoa-antava komitea on komission kanssa samaa mieltä siitä, että laukaisupalvelujen merkitykselliset maantieteelliset markkinat ovat maailmanlaajuiset kaupallisten sovellusten osalta, jotka on erotettava sotilaallisista tai muunlaisista valtiollisista sovelluksista. 7. Neuvoa-antava komitea on komission kanssa samaa mieltä siitä, että ilmoitettu toimenpide ei johda satelliittimarkkinoilla sellaisen määräävän aseman syntymiseen tai vahvistumiseen, jonka seurauksena tehokas kilpailu estyisi olennaisesti Euroopan talousalueella tai sen merkittävällä osalla. 8. Neuvoa-antava komitea on komission kanssa samaa mieltä siitä, että ilmoitettu toimenpide ei johda laukaisupalvelujen markkinoilla sellaisen määräävän aseman syntymiseen tai vahvistumiseen, jonka seurauksena tehokas kilpailu estyisi olennaisesti Euroopan talousalueella tai sen merkittävällä osalla. 9. Neuvoa-antava komitea on komission kanssa samaa mieltä siitä, että ilmoitettu toimenpide on julistettava yhteismarkkinoille ja ETA-sopimuksen toimintaan soveltuvaksi sulautuma-asetuksen 8 artiklan 2 kohdan ensimmäisen alakohdan mukaisesti. 10. Neuvoa-antava komitea suosittelee lausuntonsa julkaisemista Euroopan unionin virallisessa lehdessä.
Vuosikertomus 2002



Virallinen lehti nro C 270 , 11/11/2003 s. 0005 - 0005



Vuosikertomus 2002 (2003/C 270/06) Euroopan oikeusasiamies on esittänyt Euroopan parlamentille vuoden 2002 vuosikertomuksensa Euroopan yhteisöjen perustamissopimuksen 195 artiklan 1 kohdan ja Euroopan parlamentin oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista tekemän päätöksen 3 artiklan 8 kohdan nojalla. Vuosikertomus on saatavilla Euroopan oikeusasiamiehen verkkosivuilla kaikilla 11 virallisella kielellä: http://www.euro-ombudsman.eu.int Maksuttomia paperikopioita voi tilata Euroopan oikeusasiamiehen toimistolta: 1, avenue du Président Robert Schuman BP 403 F - 67001 Strasbourg Cedex P. (33) 388 17 23 13 F. (33) 388 17 90 62 Sähköposti: euro-ombudsman@europarl.eu.int
Kuulemismenettelystä vastaavan neuvonantajan loppukertomus asiassa COMP/M.2822 - ENBW/ENI/GVS (laadittu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 233 , 30/09/2003 s. 0011 - 0011



Kuulemismenettelystä vastaavan neuvonantajan loppukertomus asiassa COMP/M.2822 - ENBW/ENI/GVS (laadittu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2003/C 233/07) (ETA:n kannalta merkityksellinen teksti) Osapuolet ovat alusta alkaen myöntäneet kilpailuongelmat. Osapuolet eivät ole vastanneet 6 artiklan 1 kohdan c alakohdan mukaiseen päätökseen. Ne ehdottivat varhain vaiheen II alussa hyväksyttäviä korjaustoimenpiteitä, joita muutettiin hieman markkinatestin jälkeen, jotta voitaisiin ottaa paremmin huomioon kolmansien esiin tuomat kilpailuongelmat. Näin ollen väitetiedoksiantoa ei lähetetty, asiakirja-aineistoon ei tutustuttu eikä kuulemistilaisuutta järjestetty. Osapuolet tai kolmannet eivät kyseenalaistaneet markkinatestin tekotapaa. Osapuolten oikeudesta tulla kuulluksi ei siis tässä asiassa ole kommentoitavaa. Bryssel 9. joulukuuta 2002. Serge Durande
52003XX1219(01)R(01)

Oikaistaan hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Yhdistyneen kuningaskunnan hallituksen ilmoitus (EUVL C 309, 19.12.2003)



Virallinen lehti nro C 004 , 08/01/2004 s. 0007 - 0007
Kuulemismenettelystä vastaavan neuvonantajan loppukertomus asiassa COMP/M.2333 - De Beers/LVMH (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti - EYVL L 162, 19.6.2001, s. 21) (ETA:n kannalta merkityksellinen teksti)



Virallinen lehti nro C 027 , 05/02/2003 s. 0007 - 0007



Kuulemismenettelystä vastaavan neuvonantajan loppukertomus asiassa COMP/M.2333 - De Beers/LVMH (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti - EYVL L 162, 19.6.2001, s. 21) (2003/C 27/05) (ETA:n kannalta merkityksellinen teksti) Päätösluonnos ei anna aihetta erityisiin huomautuksiin osapuolten oikeudesta tulla kuulluiksi. Aloitettuaan menettelyn neuvoston asetuksen (ETY) N:o 4064/89, sellaisena kuin se on muutettuna neuvoston asetuksella (EY) N:o 1310/97, 6 artiklan 1 kohdan c alakohdan mukaisesti sekä tarkasteltuaan ehdotetun sulautuman osapuolten kanssa käydyn laajan näkemystenvaihdon tuloksia ja arvioituaan kolmansien osapuolten esittämät huomautukset komissio päätteli, että sen aluksi esittämät vakavat epäilyt ilmoitetun keskittymän soveltuvuudesta yhteismarkkinoille eivät olleet enää aiheellisia. Tämän vuoksi komissio ei lähettänyt väitetiedoksiantoa. Tehty Brysselissä 5 päivänä heinäkuuta 2001. Helmuth Schröter
Kuulemismenettelystä vastaavan neuvonantajan loppukertomus asiassa COMP/36.264 - Mercedes (perustuu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklaan (EYVL L 162, 19.6.2001, s. 21))



Virallinen lehti nro C 228 , 25/09/2002 s. 0010 - 0010



Kuulemismenettelystä vastaavan neuvonantajan loppukertomus asiassa COMP/36.264 - Mercedes (perustuu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklaan (EYVL L 162, 19.6.2001, s. 21)) (2002/C 228/03) Päätösluonnoksen perusteella osapuolten kuulluksi tulemisen oikeudesta voidaan todeta seuraavaa: Menettely eteni ongelmitta. Väitetiedoksianto toimitettiin 31. maaliskuuta 1999 asianomaiselle yritykselle DaimlerChrysler AG:lle. Yritys vastasi väitetiedoksiantoon 14. kesäkuuta 1999 päivätyllä kirjeellä. Suullinen kuulemistilaisuus pidettiin 29. kesäkuuta 1999. Menettelyn suhteellisen pitkä kesto johtuu pääasiassa siitä, että asianomaiselle yritykselle annettiin suullisen kuulemistilaisuuden jälkeen vielä useita tilaisuuksia kirjallisten huomautusten esittämiseen. DaimlerChrysler AG toimitti 7. joulukuuta 1999 asiantuntijalausunnon, jossa käsiteltiin perusteellisesti asian keskeistä ongelmaa eli 81 artiklan soveltamista ajoneuvojen myyntiin edustajaverkon kautta. Komissio vastaanotti 4. syyskuuta 2000 yrityksen kirjallisen huomautuksen, joka liittyi Euroopan yhteisöjen ensimmäisen oikeusasteen tuomioistuimen tuomioon Volkswagen AG:tä koskevassa asiassa. Kilpailunrajoituksia ja määräävää markkina-asemaa käsittelevälle neuvoa-antavalle komitealle toimitettu päätösluonnos laadittiin kaikkien DaimlerChrysler AG:n kirjallisten huomautusten arvioinnin jälkeen vuoden 2001 puolivälissä. Edellä esitetystä seuraa, että puolustautumisoikeuksia on ollut mahdollista käyttää täysimääräisesti. Päätösluonnos koskee ainoastaan niitä väitteitä, joista asianomaisella yrityksellä on ollut mahdollisuus ilmaista näkemyksensä. Bryssel 4. syyskuuta 2001. Helmuth Schröter
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (ETA:n kannalta merkityksellinen teksti)



Virallinen lehti nro C 175 , 20/06/2001 s. 0010 - 0011



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto(1) (2001/C 175/05) (ETA:n kannalta merkityksellinen teksti) Lausunto nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Courtenayn lupaa) koskevasta hakemuksesta Madison/Chart Energy SCS jonka päätoimipaikan osoite on 13/15 boulevard de la Madeleine, F-75001 Paris (Ranska), on hakenut 19.3.2001 neljäksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Courtenayn lupa) noin 946 neliökilometrin alueella, joka kuuluu Loiret'n ja Yonnen departementteihin. Lupaa on haettu alueelle, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri: >TAULUKON PAIKKA> Mainittu lupa ei kata seuraavia lupa-alueita: Saint Firmin-des-Bois'n lupa-alue (16,136 km2): >TAULUKON PAIKKA> Château-Renard lupa-alue (45,69 km2): >TAULUKON PAIKKA> Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on ilmoitettu Euroopan yhteisöjen virallisessa lehdessä C 374, 30.12.1994, s. 11, julkaistussa ilmoituksessa hiilivetyjen etsimislupien hankkimisesta Ranskassa ja josta on säädetty etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Vastaan otetaan vain sellaisia kilpailevia hakemuksia, jotka koskevat Vermilion Rep SA yrityksen esittämässä Saint Valérien -lupaa koskevassa hakemuksessa haetun alueen ulkopuolisia alueita. Kyseiseen hakemukseen perustunut kilpailevien hakemusten esittämisen määräaika päättyi 20. maaliskuuta 2001 (ks. Euroopan yhteisöjen virallisessa lehdessä C 368 julkaistu ilmoitus, 21.12.2000, s. 2). Lisätietoja saa seuraavasta osoitteesta: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120 rue du Cherche-Midi, F-75353 Paris 07 SP, (puhelin (33) 143 19 53 53, faksi (33) 143 19 54 54). (1) EYVL L 164, 30.6.1994, s. 3.
Kuulemismenettelyistä vastaavan neuvonantajan loppukertomus asiassa COMP/36.693 - Volkswagen (perustuu komission 23 päivänä toukokuuta 2001 tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista tekemän päätöksen 2001/462/EY, EHTY 15 artiklaan (EYVL L 162, 19.6.2001))



Virallinen lehti nro C 278 , 02/10/2001 s. 0002 - 0002



Kuulemismenettelyistä vastaavan neuvonantajan loppukertomus asiassa COMP/36.693 - Volkswagen(1) (perustuu komission 23 päivänä toukokuuta 2001 tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista tekemän päätöksen 2001/462/EY, EHTY 15 artiklaan (EYVL L 162, 19.6.2001)) (2001/C 278/02) Päätösluonnos ei anna aihetta erityisiin huomautuksiin. Menettelyongelmia ei ollut. Osapuoli, jota asia koskee, ei pyytänyt suullista kuulemista. Päätösluonnos ei sisällä väitteitä, joihin Volskwagenille ei ole annettu mahdollisuutta esittää näkemystään. Tehty Brysselissä, 14 päivänä kesäkuuta 2001. Helmuth Schröter (1) EYVL L 254, 22.9.2001.
14.

painottaa, että syrjimättömyyden on tarkoitettava, että rokottamattomilla henkilöillä, joilla on pätevä testitulos osoituksena siitä, että he ovat terveitä, on mahdollisuus käyttää oikeuttaan matkustaa. Tällaisen testin on oltava saatavilla laajasti ja mahdollisimman vähäisin kustannuksin.
7.

toteaa, että Euroopan vihreän kehityksen investointiohjelmalla on tarkoitus ottaa käyttöön kestäviä investointeja biljoonan euron arvosta tulevien kymmenen vuoden kuluessa. Komitea pitää kuitenkin valitettavana, että ohjelma on laajalti kokoelma aiemmin olemassa olleita tai aiemmin suunniteltuja toimenpiteitä, aloitteita ja rahoitusvälineitä, jotka on nyt koottu yhteisen otsikon alle. Sen vuoksi komitea on huolestunut siitä, että suunnitelmalla ei ehkä kyetä saamaan käyttöön rahoitusvaroja ja järjestämään koordinointia, joita tarvitaan kestävän kehityksen tavoitteiden tehokkaaksi toteuttamiseksi vuoteen 2030 mennessä. Tässä yhteydessä komitea kehottaa arvioimaan edelleen todellisia kustannuksia, jotka liittyvät siirtymiseen kestävän kehityksen uralle, ja laatimaan yksityiskohtaisemman suunnitelman menojen rahoittamisesta. Erityistä huomiota olisi kiinnitettävä siihen, että kannustetaan toteuttamaan julkisen ja yksityisen sektorin yhteisiä innovaatiohankkeita kuntien ja alueiden johdolla.
39.

vaatii, että kauppasopimuksia on arvioitava ottaen huomioon kasvihuonekaasupäästöjen vähentämistä koskeva tavoite myös maatalouselintarvikealalla ja että kauppasopimusten on perustuttava kestävään kehitykseen, koska EU:sta on tullut maailman suurin elintarvikkeiden tuoja ja viejä.
18.

painottaa, että AK on johdonmukaisesti vastustanut yhteiseen strategiakehykseen kuuluvia rahastoja koskevista yhteisistä säännöksistä annetun asetuksen 23 artiklan mukaisten makrotaloudellisten ehtojen soveltamista koheesiopolitiikan täytäntöönpanossa, sillä kunnat ja alueet joutuisivat tällöin kärsimään siitä, että jäsenvaltiot eivät täytä vakaus- ja kasvusopimuksen mukaisia velvoitteitaan. Komitea pelkääkin, että ERI-rahoituksen keskeyttäminen Espanjan ja Portugalin osalta vaikuttaisi kielteisesti toimenpideohjelmien täytäntöönpanoon, joka on jo nyt viivästynyt merkittävästi. Lisäksi olisi ristiriitaista perua liiallisia alijäämiä koskevaan menettelyyn perustuvia seuraamuksia (asetus N:o 1173/2011 julkisen talouden valvonnan tehokkaasta täytäntöönpanosta) mutta harkita seuraamusten langettamista yhteisiä säännöksiä koskevan asetuksen 23 artiklan nojalla. Komitea korostaa myös, että valtiotasolla tarvitaan parempaa taloushallintoa. Se on ERI-rahastojen tehokkaan hyödyntämisen ennakkoedellytys;
5.

on tyytyväinen siihen, että komissio painottaa nuorisotakuujärjestelmien käyttöönoton ja toteutuksen yhteydessä kumppanuuspohjaisia toimintamalleja. Komitea katsoo kuitenkin, että näitä kumppanuuksia on ehdottomasti ryhdyttävä kehittämään toimintalinjojen kehittelyn alusta alkaen ja kaikkien keskeisten sidosryhmien, erityisesti paikallis- ja alueviranomaisten, on oltava niissä osallisina. Paikallis- ja alueviranomaiset on toistaiseksi jätetty pitkälti Eurooppa 2020 -strategiaan ja EU-ohjausjaksoon liittyvän prosessin ulkopuolelle, mikä on tapahtunut tuntuvissa määrin demokraattisen legitimiteetin ja hyväksyttyjen toimenpiteiden tehokkuuden kustannuksella.
43.

kehottaa komissiota valtavirtaistamaan biologisen monimuotoisuuden osaksi alakohtaisia politiikkoja sekä puuttumaan rakennerahastojen alikäyttöön tällä alalla. Komitea ottaa tehtäväkseen biologista monimuotoisuutta koskevan yleissopimuksen sopimuspuolten kymmenennen kokouksen (COP 10) tulosten seurannan erityisesti edistämällä kokouksessa hyväksytyn, biologista monimuotoisuutta koskevan alue- ja paikallisviranomaisten toimintasuunnitelman 2011–2020 (Plan of Action on Subnational Governments, Cities and other Local Authorities for Biodiversity) täytäntöönpanoa EU:n uuden, vuoden 2010 jälkeistä aikaa koskevan biodiversiteettipolitiikan ja -strategian puitteissa.
2.

antaa tunnustuksen puheenjohtajavaltio Luxemburgin tekemille ehdotuksille ja yhtyy erityisesti Euroopan parlamentin näkemykseen, jonka mukaan rahoitusnäkymissä tulisi varmistaa, että kilpailukyky- ja kasvutavoitteiden edistämiseksi on käytettävissä riittävät varat ja että alue- ja rakennerahastoja voidaan hyödyntää kaikilla Euroopan alueilla. Se on välttämätöntä, jotta unioni pystyy toteuttamaan sitoumuksensa ja jotta kansalaiset eivät pettyisi yhä pahemmin Euroopan unioniin. Talousarvion enimmäismäärän pienentäminen vaarantaisi koheesiopolitiikan perusperiaatteet ja siis myös yhteisvastuullisuuden periaatteen, joka on Euroopan yhdentymisen ja eurooppalaisen yhteiskuntamallin ilmeinen ja keskeinen osatekijä. Kyseisen alan talousarvion leikkaaminen saattaisi johtaa aluepolitiikan uudelleenkansallistamiseen useimmissa vanhoissa jäsenvaltioissa, mikä on selvästi Euroopan alueiden ja paikallisyhteisöjen näkemysten vastaista.
35.

katsoo, että uudelleenjako on keskeinen edellytys sille, ettei ketään jätetä selviytymään yksin, sillä runsaasti kasvihuonekaasupäästöjä aiheuttavien tuotteiden ja palvelujen (lämmitys ja ilmastointi, asuntojen vuokraus, liikenne) kustannukset nousevat ilmastonmuutoksen hillitsemistoimien vuoksi jyrkästi. Maissa, missä pienituloiset kotitaloudet käyttävät tällaisia tuotteita ja palveluja suhteettoman paljon, hillitsemistoimet lisäävät eriarvoisuutta menopuoleen kohdistuvien vaikutusten kautta. Sosiaalisen eriarvoisuuden välttämiseksi on tehostettava aiheuttaja maksaa -periaatteen soveltamista. Uudelleenjako on siis hoidettava niin, että ilmastoystävällisellä tavalla toimivia palkitaan. Ilmastotoimet ovat koko yhteiskunnan tehtävä. Euroopan unionin talousarviossa ja EU:n eri rahastoissa on otettava huomioon maiden ja alueiden sosioekonomiset erot sekä ilmastonmuutoksen ja sen torjumiseen tähtäävien toimintapolitiikkojen vaikutukset alueelliseen ja sosiaaliseen eriarvoisuuteen, jotta vihreä siirtymä olisi mahdollisimman oikeudenmukainen ja osallistava.
23.

on tyytyväinen siihen, että UNFCCC-prosessin yhteydessä on laadittu erityinen toimintaohjelma (sukupuolten tasa-arvoa koskeva tehostettu Liman toimintaohjelma ja toimintasuunnitelma sukupuolten tasa-arvon edistämiseksi), jolla on tarkoitus puuttua siihen, ettei ilmastopolitiikkaa panna täytäntöön sukupuolinäkökohdat huomioon ottavalla ja sukupuolitietoisella tavalla, ja varmistaa, että naiset saavat äänensä kuuluviin ilmastonmuutosta koskevissa maailmanlaajuisissa keskusteluissa ja kansainvälisissä neuvotteluissa. Komitea on erityisen hyvillään siitä, että kaikille osapuolille on nimetty omat kansalliset tasa-arvo- ja ilmastonmuutosasioiden yhteyspisteensä (NGCCFP). Komitea on valmis tekemään yhteistyötä UNFCCC:n ja muiden asiaankuuluvien kumppaneiden kanssa tällä alalla.
53.

korostaa, että uudessa teollisuusmallissa on ehdottomasti etsittävä ratkaisuja työpaikkojen suojelemiseksi erityisesti niillä aloilla, joihin vihreä siirtymä vaikuttaa voimakkaasti. Tällainen on esimerkiksi autoteollisuus, joka on yksi Euroopan talouden pääasiallisista vetureista. Jotta työpaikat eivät vaarantuisi, autoteollisuuden tuotteilta vaadittava ekologinen siirtymä on tehtävä joustavasti ja riittävän ajan kuluessa teknologianeutraaliutta kunnioittaen ja niin, että annetaan EU:n taloudellista tukea kohdealueille mukautusten tekemiseksi tehtaissa, toimitusyrityksissä ja tuotantolaitoksissa. On myös taattava nykyisten tuotantolaitosten kilpailukyky ja valmiudet mukauttaa työpaikkoja.
23.

pitää välttämättöminä julkisen ja yksityisen sektorin yhteistyönä toteutettavia mittavia investointeja uusien innovatiivisten ratkaisujen kehittämiseen ja täytäntöönpanoon. Esimerkkinä olemassa olevasta tiedosta on Kansainvälisen energiajärjestön (IEA) toukokuussa 2021 julkaisema raportti Net Zero by 2050: A Roadmap for the Global Energy Sector , jossa esitetään suunnitelma hiilineutraaliuden saavuttamiseksi vuoteen 2050 mennessä yli 400 välitavoitteen avulla. Merkittävää on, että näillä investoinneilla lisätään myös talouskasvua ja ehkäistään ennenaikaisia kuolemia.
6.

on tyytyväinen siihen, että komissio tunnustaa ensimmäistä kertaa rakenteellisen rasismin olemassaolon ja sen, että se on osa sosiaalista, taloudellista ja poliittista järjestelmää, jossa kaikki elämme, ja että komissio katsoo, että siihen on puututtava kattavilla toimintapolitiikoilla. Rasismiin sovellettavaa toimintatapaa on sen vuoksi muutettava EU:ssa.
katsoo, että covid-19-pandemian jälkeinen elpyminen on haaste, johon on vastattava järjestelmällisellä strategialla, jossa investoidaan, tuetaan ja edistetään kestäväpohjaisempaa kehitysuraa Euroopalle ja erityisesti paikallis- ja alueviranomaisten rohkeita toimia kriisin kielteisten sosioekonomisten vaikutusten lieventämiseksi. Komitea on vakuuttunut siitä, että Next Generation EU -elpymisväline ( 12 ) , ja erityisesti 37 prosentin osuuden varaaminen sen 750 miljardin euron budjetista vihreän kehityksen ohjelman tavoitteiden saavuttamiseksi ja monivuotisen rahoituskehyksen korkeammalle asetettu ilmastotoimia koskeva tavoite ohjaavat EU:n oikealle tielle ilmastotavoitteidensa saavuttamiseksi.
8.

on hyvillään siitä, että neuvosto on sopinut reagoivansa Albanian ja Pohjois-Makedonian saavuttamaan edistykseen aloilla, joista on sovittu yksimielisesti neuvoston kesäkuussa 2018 antamissa päätelmissä, ja että se on viitoittanut tietä liittymisneuvottelujen aloittamisella näiden kahden maan kanssa.
43.

katsoo, että vuoden 2020 jälkeen kumppanuuden on perustuttava vankasti unionin poliittisiin painopisteisiin ja että sillä on oltava vahvat yhteydet digitaalisiin sisämarkkinoihin, Euroopan sosiaalisten oikeuksien pilariin ja kestävän kehityksen tavoitteisiin terveyden alalla. Komitea ehdottaa, että vuoden 2019 vaalien jälkeen luodaan yhteydet siihen komission uuteen jäseneen, joka on välittömimmin vastuussa terveenä ikääntymisen politiikanalasta, ja aloitetaan hänen kanssaan yhteistyö uuden innovatiivisen kumppanuuden käynnistämiseksi.
2.

toteaa, että Euroopan unionin kansalaiset ansaitsevat laadukkaan sääntelykehyksen, joka luo eurooppalaista lisäarvoa, joka on selkeä, jonka tavoitteista viestitään tehokkaasti kohderyhmille ja jonka vaikutuksia seurataan. Paikallis- ja alueviranomaiset on otettava suoraan mukaan laatimaan toimivia EU:n säädöksiä ja arvioimaan niiden vaikutuksia, sillä unionin lainsäädännöstä noin 70 prosenttia on sellaista, että se pannaan täytäntöön ja sitä sovelletaan paikallis- ja aluetasolla, ja lisäksi paikallis- ja alueviranomaisilla on lähimmät suhteet kansalaisiin. Lainsäädännön täytäntöönpanon ja EU:hun suhtautumisen näkökulmasta on ratkaisevan tärkeää, että kansalaiset ymmärtävät sääntelyn tarkoituksen ja sen heille tuomat hyödyt. Siksi paikallis- ja alueviranomaiset, joihin kansalaiset luottavat, on otettava kattavasti mukaan tähän viestintäprosessiin eli huolehtimaan ymmärrettävästä tiedotuksesta ja lainsäännön merkityksen selittämisestä paikallistasolla. Alueiden komitean rooli virallisena siltana EU:n toimielinten ja paikallis- ja alueviranomaisten välillä on tässä olennainen.